Ótal skemmtilegir viðburðir og farsælt samstarf við fjölda aðila á bókmenntasviðinu , innanlands og utan , setja svip sinn á árið 2019 . Árið 2019 var einkar viðburðaríkt hjá Miðstöð íslenskra bókmennta og fjölmargir skemmtilegir viðburðir standa upp úr . Gott og gjöfult samstarf við innlenda og erlenda aðila á sviði bókmenntanna svo sem höfunda , þýðendur og stofnanir , er eftirminnilegt . Hér má líta nokkur helstu verkefni og viðburði liðins árs . Þýðingadagar í Osló Íslenskar bókmenntir , höfundar og þýðendur vöktu athygli í Osló í byrjun mars á umfangsmikilli dagskrá Oversatte dager í Litteraturhuset þar í borg . Þátttakendur voru m.a. höfundarnir Auður Ava Ólafsdóttir og Bergsveinn Birgisson , þýðandinn Tone Myklebost og Hrefna Haraldsdóttir frá Miðstöð íslenskra bókmennta . Sendiráð Íslands í Noregi skipulagði íslensku dagskrána , sem var mjög vel sótt . Ísland heiðursgestur á bókamessunni í Gdansk Miðstöð íslenskra bókmennta hafði veg og vanda af þátttöku Íslands í Gdansk í samvinnu við stjórnendur messunnar , sem voru gestgjafar íslenska hópsins , þar á meðal mikilvirkasti þýðandi íslenskra bókmennta á pólsku , Jacek Godek sem sjá má á myndunum til hliðar . Silvia Cosimini og John Swedenmark hlutu Orðstírinn 2019 Orðstír , heiðursverðlaun fyrir þýðingar íslenskra bókmennta á erlendar tungur , eru afhent annað hvert ár í tengslum við Bókmenntahátíð . Viðurkenningin er veitt einstaklingum sem hafa þýtt verk úr íslensku á annað mál með vönduðum hætti og með þeim árangri að aukið hafi hróður íslenskrar menningar á erlendum vettvangi . 18 þýðendur á alþjóðlegu þýðendaþingi í Reykjavík Markmið Miðstöðvar íslenskra bókmennta með að halda þýðendaþing hér á landi er að efla og treysta tengslin við starfandi þýðendur á erlend tungumál og sýna í verki hve mikils metin þeirra vinna er , en þýðendur eru öflugir sendiherrar bókmenntanna og auka hróður þeirra um allan heim . Aðstandendur þingsins vilja jafnframt hvetja nýja og upprennandi þýðendur til dáða og auðvelda öllum þátttakendum að komast í snertingu við íslenskan bókaheim og menningu á líðandi stund . Auður , barna - og ungmennabókasjóður . Úthlutað í fyrsta sinn ! Í maí var í fyrsta sinn úthlutað úr Barna - og ungmennabókasjóðnum Auði en stofnun sjóðsins er liður í aðgerðaáætlun mennta - og menningarmálaráðherra um eflingu íslenskunnar og er ætlað að styrkja útgáfu vandaðs efnis fyrir yngri lesendur . Alls hlutu 20 verk styrki að þessu sinni og nemur heildarstyrkupphæð 7 milljónum kr . Sjóðurinn er hýstur hjá Miðstöð íslenskra bókmennta sem hefur umsjón með honum . Útgefendur sóttu um styrki til útgáfu 60 bóka en þær 20 sem hlutu styrki að þessu sinni voru af ýmsu tagi , langar textabækur fyrir ungmenni , myndríkar smábarnabækur og allt þar á milli . Styrkirnir námu frá 250 - 500 þúsund kr. hver . Tveir nýir höfundar hljóta Nýræktarstyrki Þátttaka Miðstöðvarinnar í bókamessum erlendis Líkt og undanfarin ár tók Miðstöðin þátt í helstu bókamessum erlendis til að kynna íslenskar bókmenntir fyrir erlendum útgefendum , umboðsmönnum , þýðendum og öðrum áhugasömum . Að venju var bókamessan í London haldin á vormánuðum og þar var Miðstöðin á sameiginlegum norrænum bás með systurstofnunum frá Norðurlöndunum . Í tengslum við messuna hélt sendiráð Íslands í London viðburð þar sem Yrsa Sigurðardóttir , Victoria Cribb , þýðandi bóka hennar , og Quentin Bates áttu skemmtilegt spjall um bókmenntir og mikilvægi þýðinga auk þess sem forsetafrúin , Eliza Reid , hélt áhugavert erindi um íslenskar bókmenntir . Ein stærsta bókamessa heims fór fram í Frankfurt í október en þangað flykkjast útgefendur og annað bókmenntafólk frá öllum heimshornum . Þar var Miðstöðin á íslenska básnum , sem er í umsjá Félags íslenskra bókaútgefenda , og fundaði með útgefendum , umboðsmönnum og fleirum og kynnti íslenskar bókmenntir , sem og styrkjamöguleika fyrir gestum og gangandi . Auður Ava , Kristín , Ragnar og Sigrún á Gautaborgarmessunni Miðstöð íslenskra bókmennta heldur utan um dagskrá íslensku höfundanna í samráði við stjórnendur messunnar . Íslenski básinn á bókamessunni er í samstarfi við Íslandsstofu en þar eru bækur íslenskra höfunda kynntar og seldar , margar hverjar í sænskum þýðingum og það er Félag íslenskra bókaútgefenda sem hefur umsjón með þeim þætti . Frá árinu 2012 hafa 46 íslenskir höfundar komið fram og tekið þátt í dagskrá bókamessunnar í Gautaborg , sumir oftar en einu sinni . Ný og aðgengileg þýðendasíða tekin í notkun Niðurstöðurnar sýna að lestur hefur heldur aukist , sérstaklega notkun hljóðbóka , og landsmenn lesa nú að meðaltali 2,3 bækur á mánuði . Afkastamestu lesendurnir eru konur og barnafjölskyldur . Unga fólkið les mikið á öðrum tungumálum en íslensku og flestir fá hugmyndir að lesefni frá vinum og ættingjum . Yfirgnæfandi meirihluti telur opinberan stuðning við bókmenntir mikilvægan og greinilegt er að samtal um bækur lifir góðu lífi og hefur mikil áhrif á hvað fólk les . Lestrarskýrslustyrkir til úthlutunar í fyrsta sinn Hlutverk Miðstöðvar íslenskra bókmennta er að efla bókmenningu á Íslandi , kynna íslenskar bókmenntir erlendis og stuðla að aukinni útbreiðslu þeirra . Það er meðal annars gert með styrkveitingum ýmiskonar til útgáfu og þýðinga . Miðstöðin sækir fram á þessum sviðum með því að bæta tveimur nýjum flokkum í styrkjaflóruna á þessu ári sem eru , eins og fyrr segir barna - og ungmennabókasjóðurinn Auður , og lestrarskýrslustyrkir . Lestrarskýrslustyrkir eru að norrænni fyrirmynd og eru ætlaðir erlendum útgefendum og umboðsmönnum sem íhuga að gefa út íslenskt verk í erlendri þýðingu og vilja fá faglegt álit á verkinu . Lestrarskýrslustyrkjunum er ætlað að hvetja til og stuðla að fleiri þýðingum og útgáfu þeirra og styðja þannig við útbreiðslu íslenskra bókmennta erlendis . Margvísleg starfsemi Miðstöðvarinnar Ofangreind upptalning sýnir einungis hluta af starfsemi Miðstöðvar íslenskra bókmennta en mikilvægur þáttur í starfinu eru margvíslegar styrkveitingar s.s. úthlutun styrkja til útgáfu innanlands og þýðinga á íslensku og á erlend mál . Að auki greiðir Miðstöðin götu höfunda með styrkjum til kynningarferða erlendis og býður upp á dvalar - og ferðastyrki fyrir þýðendur úr íslensku í samstarfi við Rithöfundasamband Íslands . Hér má finna frekari upplýsingar um alla styrki Miðstöðvarinnar . Við þökkum þeim fjölmörgu sem við áttum ánægjulegt samstarf við á árinu 2019 , innanlands og utan , og hlökkum til samstarfs og nýrra ævintýra á þessu ári !